Rikunarita-ORG/Wikinium huggingface dataset:
# Bob Marley

| Bob Marley |
| --- |
| Marley nastupa 1980. |
| Rođenje |  (1945-02-06) 6. februar 1945. Nine Mile, Saint Ann Parish, Jamajka |
| Smrt | 11. maj 1981(1981-05-11) (36 godina) Miami, SAD |
| Godine aktivnosti | 1962–1981. |
| Supružnik/ci | Rita Anderson (nakon 1966.) |
| Partner(i) | Cindy Breakspeare (1977–1978) |
| Djeca | 11 |

**Bob Marley** (6. februar 1945 – 11. maj 1981) bio je jamajkanski reggae muzičar.

Jedini je reggae muzičar koji je postigao status svjetske superzvijezde. Njegov otac Norman Marley bio je engleski vojnik iz Liverpoola. Odrastao je u sirotinjskom dijelu Kingstona na Jamajci, gdje je otkrio muziku crne Amerike zahvaljujući američkim radio stanicama. Nasljeđe ropstva i svijest o afričkoj domovini uvijek se osjećala u njegovoj muzici, čak i kad je osvojio slušaoce zapada.

1963. je formirana originalna grupa The Wailersa, koju čine Bob Marley, Bunny Livingstone i Peter Tosh. Njihova je prva pjesma (Simmer Down) ujedno i postala hit na Jamajci.

1966. Haile Sellasie je posjetio Jamajku i tad Bob i ostatak Wailersa prihvaćaju rastafarijansku vjeru. Svojom muzikom nastoje rasprostraniti poruku ljubavi i mira, u rodnoj zemlji Bob postaje prorok, a njegov uticaj seže i do politike.

Kad je u maju 1981. godine, Marley umro od raka na nožnom palcu (zanemarena ozljeda prilikom igranja nogometa), svijet je izgubio zagovornika siromašnih i obespravljenih, kao i jednog od najboljih muzičara njegove generacije. Bio je prva megazvijezda iz trećeg svijeta i učinio je mnogo na oživljavanju oslabljene političke svijesti mladih ljudi, a u nasljeđe je ostavio pjesme koje i danas nadahnjuju muzičare širom svijeta.

## Diskografija

* Judge Not
* Simmer Down
* Catch a Fire
* African Herbsman
* Burnin'
* Natty Dread
* Live!
* Rastaman Vibration
* Exodus
* Kaya
* Babylion By Bus
* Survival
* Uprising
* Chances Are
* Confrontation
* Legend

## Reference
# Milion

**Milion** ili **milijun** jest broj koji označava hiljadu hiljada, a u dekadskom sistemu zapisuje se sa jedinicom iza koje slijedi još šest nula, dakle 1000000.

Riječ "milion" dolazi iz italijanskog jezika. Nastala je od izvorno latinske riječi za hiljadu – *mille* – kojoj je dodana oznaka augmentativa, *-one*, što daje riječ *milione*. Iz italijanskog, riječ je prešla u ostale evropske jezike.

Grafički prikaz jednog miliona
## U matematici

U matematici broj 1000000 se može napisati kao:

* 1.000.000
* 1 × 106
* 106
* 1 E+6

## Vanjski linkovi

* Milion na Wikimedia Commonsu
# Trenton (New Jersey)

| Trenton |
| --- |
| Grad |
|  |
| Zastava |
| TrentonLokacija u Sjedinjenim Američkim Državama |
| Koordinate: ﻿ / ﻿ |
| Država |  SAD |
| Savezna država |  New Jersey |
| Okrug | Mercer |
| Površina |
|  • Ukupno | 21,1 km2 |
|  • Zemlja | 19,8 km2 |
|  • Voda | 1,3 km2 |
| Stanovništvo (2010) |
|  • Ukupno | 84.913 |
|  • Gustoća | 4.286 /km2 |
| Vremenska zona | EST (UTC-05:00) |
|  • Ljeti (DST) | EDT (UTC-04:00) |
| Poštanski broj | 08608–08611, 08618–08620, 08625, 08628, 08629, 08638, 08641, 08648, 08650 |
| Pozivni broj | 609 |

**Trenton** je glavni grad američke savezne države New Jersey i sjedište okruga Mercer. Leži na rijeci Delaware. Deseti je grad po broju stanovnika u New Jerseyju.

## Historija

Prvo naselje na području Trentona osnovala je 1679. zajednica kvekera, koji su progonjeni iz Engleske, a u Sjevernoj Americi imali su odličnu priliku za obnavljanje vjere.

William Trent, biznismen iz Philadelphije, kupio je 1714. zemljište u blizini grada. Godine 1721. grad dobija prvi naziv *Trent-town*, a kasnije dobija današnji naziv.

Dana 26. decembra 1776. dogodila se Bitka za Trenton, u kojoj je George Washington pobijedio Britance.

Trenton postaje glavni grad države 1790, a status grada dobija 1792.

## Demografija

Po službenom popisu stanovništva iz 2010, grad ima 84.913 stanovnika, 29.437 kućanstva i 18.692 porodica.

Deset najvećih rasnih zajednica:

1. Afroamerikanci (52,1%)
2. Portorikanci (10,5%)
3. Italijani (7,3%)
4. Irci (4,5%)
5. Poljaci (3,8%)
6. Gvatemalci (3,1%)
7. Englezi (2%)
8. Jamajčani (1,3%)
9. Mađari (1,1%)
10. Meksikanci (1,1%)

### Kretanje broja stanovnika

| Godina | Broj |
| --- | --- |
| 1950. | 128.009 |
| 1960. | 114.167 |
| 1970. | 104.638 |
| 1980. | 92.124 |
| 1990. | 88.675 |
| 2000. | 85.403 |
| 2005. | 84.639 |

## Geografija

### Susjedni gradovi

## Poznate osobe

* Shawn Corey Carter, poznatiji kao Jay-Z, američki reper
* Dennis Rodman, penzionisani američki profesionalni košarkaš

## Reference

## Vanjski linkovi

* Službeni sajt
# Bruce Springsteen

| Bruce Springsteen |
| --- |
|  |
| Osnovne informacije |
| Rođenje |  (1949-09-23) 23. septembar 1949 Long Branch, New Jersey, SAD |
| Žanrovi | Rock, Hard rock |
| Zanimanje | pjevač, gitarist, kantautor |
| Instrumenti | gitara, harmonika, bas-gitara, klavir |
| Karijera | 1964– |
| Izdavači | Columbia Records |
| Veb-sajt | brucespringsteen.net |

**Bruce Frederick Joseph Springsteen** (Long Branch, New Jersey, 23. septembar 1949), američki rock pjevač, kantautor i gitarist. Springsteen djeluje kao solo muzičar, sa pratećim sastavom E Street.

Springsteen je vjerovatno najpoznatiji po albumu Born in the U.S.A. (1984), koji je prodan u 15 miliona primjeraka, i postao jedan od najprodavanijih albuma svih vremena, a sedam singlova našlo je mjesto u top 10. Nakon albuma je slijedila velika i uspješna, svjetska turneja. Naslovna pjesma je bila ogorčeni komentar tretmana veterana Vijetnamskog rata, među kojima su bili i neki od članova Springsteenove prateće grupe. Pjesma je naširoko pogrešno interpretirana kao nacionalistička, te je u vezi s predsjedničkom kampanjom 1984. postala dio predizborne kampanje. Springsteen je također odbio nekoliko milionskih ugovora od strane korporacije Chrysler za korištenje pjesme u njihovoj reklami. (Kasnije je Springsteen izvodio pjesmu samo na akustičnoj gitari kako bi istakao pravo značenje pjesme.) "Dancing in the Dark" bio je najveći od sedam hit-singlova s albuma, završivši na drugom mjestu Billboardove ljestvice.

## Vanjski linkovi

* Bruce Springsteen na Wikimedia Commonsu
# Instrumental

**Instrumental** je snimka obično bez ikakvog vokala, iako može uključivati neke neartikulirane vokale, kao što su prateći vokali u okruženju velikog benda. Kroz semantičko proširenje, širi smisao riječi pjesma može se odnositi na instrumentale. Muzika se prvenstveno ili isključivo proizvodi pomoću muzičkih instrumenata. Instrumental može postojati u notnom zapisu, nakon što ga napiše kompozitor; u umu kompozitora (naročito u slučajevima kada će sam kompozitor izvesti komad, kao u slučaju bluz solo gitariste ili guslara narodne muzike); kao komad koji uživo izvodi jedan instrumentalista ili muzički ansambl, koji može biti u sastavu od dua ili trija do velikog big benda, koncertnog benda ili orkestra.

U pjesmi koja se inače pjeva, dio koji se ne pjeva, ali koji se svira instrumentima, može se nazvati **instrumentalnim interludijem**, ili, ako se javlja na početku pjesme, prije nego što pjevač počne da pjeva, instrumentalnim uvodom. Ako instrumentalna sekcija ističe vještinu, muzikalnost i često virtuoznost određenog izvođača (ili grupe izvođača), dio se može nazvati "solo" (npr. solo na gitari koji je ključni dio heavy metal muzike i hard rock pesme). Ako su instrumenti udaraljkaški instrumenti, interludij se može nazvati perkusionim interludijem ili "pauzom udaraljki". Ove pauze su oblik pauze u pjesmi.

## Bilješke